Շատ արագ պարզ դարձավ, որ խոսքը Երևանի Հրազդանի կիրճում գտնվող «Արջանոց» ռեստորանային համալիրի մասին է, որտեղ էլ պահվում են գորշ արջերը։ Շտապենք նկատել, որ Հայաստանի գործող օրենսդրությունն անհատին չի արգելում ձեռք բերել ու պահել վայրի կենդանիներ, եթե անգամ դրանք գրանցված են Կարմիր գրքում։ Այնպես որ ռեստորանը որևէ անօրինական բան չէր արել: Բայց քանի որ անհրաժեշտ էր ինչ-որ բան ասել, սկսեցին պնդել, թե արջերի ազատավանդակի չափերը չեն համապատասխանում սահմանված պահանջներին: Ու հենց դրանից էլ կառչեց ՀՀ ԲՆ բնապահպանության և ընդերքի տեսչական մարմինը: Այսօր այս կառույցը մի հաղորդագրություն տարածեց, որտեղ ասվում էր, թե իբր տեսչական մարմնի ղեկավարի հանձնարարությամբ տարածքային ստորաբաժանումները կատարում են շրջայցեր ու հենց այդ ժամանակ էլ պարզել են, որ «Արջանոց» ռեստորանային համալիրի տարածքում պահվող երկու արջերի ազատավանդակի չափերը չեն համապատասխանում վերոհիշյալ որոշմամբ սահմանված պահանջներին։ Ռեստորանային համալիրի տնօրինությունը պատրաստակամություն է հայտնել արջերին տրամադրել ավելի բարվոք պայմաններ ունեցող կազմակերպությունների։